**สัญญารับทุนอุดหนุนการวิจัย**

**โครงการวิจัย-กองทุนส่งเสริมวิทยาศาสตร์ วิจัยและนวัตกรรม**

**มหาวิทยาลัยเทคโนโลยีราชมงคลศรีวิชัย**

------------------------------------

วันที่………..เดือน……………….พ.ศ………...

 สัญญานี้ทำขึ้นระหว่าง มหาวิทยาลัยเทคโนโลยีราชมงคลศรีวิชัย โดย................................(ผู้ได้รับมอบอำนาจ) ตำแหน่ง.............................. ตามคำสั่งมอบอำนาจ ที่......../......... ลงวันที่ ........................ ซึ่งต่อไปนี้ในสัญญาเรียกว่า“ผู้ให้ทุน” ฝ่ายหนึ่งกับ

 นาย / นาง / นางสาว.............................นามสกุล..............................ตำแหน่ง.................................

สังกัด..................................................... บัตรประจำตัวประชาชน เลขที่...............................อายุ................ปี

สัญชาติ................... ตั้งบ้านเรือนอยู่ ณ เลขที่....................ตรอก / ซอย.....................ถนน............................

ตำบล / แขวง......................................อำเภอ / เขต....................................จังหวัด........................................

หมายเลขโทรศัพท์.................................. ซึ่งต่อไปนี้ในสัญญาเรียกว่า “ผู้รับทุน” อีกฝ่ายหนึ่ง

 คู่สัญญาตกลงกันดังต่อไปนี้

 ข้อ ๑. ผู้ให้ทุนตกลงให้ทุนอุดหนุนการวิจัย โครงการวิจัย-กองทุนส่งเสริมวิทยาศาสตร์ วิจัยและนวัตกรรม จากหนวยงานดำเนินกิจการของกองทุน สำนักงานคณะกรรมการส่งเสริมวิทยาศาสตร์ วิจัยและนวัตกรรม ประจำปีงบประมาณ พ.ศ. ๒๕๖5 จำนวน.........................บาท (............................................) แก่ผู้รับทุน เพื่อดำเนินโครงการวิจัยเรื่อง

 ชื่อโครงการ(ภาษาไทย).....................................................................................................................

……………………………………………………………………………………………………………………..……………………………….

 โดยมีระยะเวลาดำเนินการ ๑๐ เดือน นับตั้งแต่วันที่ ๑ เดือน ธันวาคม พ.ศ.๒๕๖4 ถึงวันที่ ๓๐ เดือน กันยายน พ.ศ. ๒๕๖5

 ข้อ ๒. ผู้รับทุน ต้องปฏิบัติตามประกาศมหาวิทยาลัยเทคโนโลยีราชมงคลศรีวิชัย เรื่อง หลักเกณฑ์และวิธีการดำเนินงานและเบิกจ่ายเงินอุดหนุนโครงการวิจัยจากแหล่งทุนภายนอก พ.ศ.๒๕๖๔ และเงื่อนไขการดำเนินโครงการวิจัยของผู้รับทุนตามเอกสารแนบท้ายสัญญา ซึ่งถือเป็นส่วนหนึ่งของสัญญา ดังต่อไปนี้

 เอกสารแนบ ๑ เอกสารจัดสรรเงินพัฒนาวิทยาศาสตร์ วิจัยและนวัตกรรม

 เอกสารแนบ ๒ แผนปฏิบัติการของหน่วยงาน

 เอกสารแนบ ๓ แผนการใช้จ่ายงบประมาณของหน่วยงาน

 เอกสารแนบ ๔ โครงการวิจัยตาม ข้อ ๑.

 เอกสารแนบ ๕ แผนการใช้จ่ายเงินในการดำเนินการวิจัย (แบบ วจ.๑ด) และแผนการดำเนินงานสำหรับโครงการวิจัย (แบบ วจ.๓ด)

 เอกสารแนบ ๖ เอกสารอื่นๆ (ถ้ามี)

ข้อ ๓. ผู้รับทุนต้องดำเนินการวิจัยตามโครงการในทันที นับแต่วันที่ระบุไว้ในข้อ ๑. ของสัญญา หากผู้รับทุนมิได้เริ่มดำเนินการภายใน ๓๐ (สามสิบ) วัน นับจากวันดังกล่าว ผู้ให้ทุนมีสิทธิบอกเลิกสัญญาได้ ผู้รับทุนจะต้องดำเนินการวิจัยตามแผนการดำเนินงานที่กำหนดไว้ในแบบ วจ.๓ด ซึ่งถือเป็นส่วนหนึ่งของ

สัญญานี้ หากเกิดปัญหา อุปสรรคไม่สามารถดำเนินการวิจัยได้ หรือผู้รับทุนคาดว่าไม่สามารถดำเนินการวิจัยตามโครงการให้แล้วเสร็จภายในกำหนดเวลาตามข้อ ๑ ผู้รับทุนต้องรายงานต่อผู้ให้ทุนผ่านหน่วยงาน

- ๒ –

ต้นสังกัด ทราบภายในระยะเวลา ๑๕ (สิบห้า) วัน นับแต่วันทราบปัญหา อุปสรรคไม่สามารถดำเนินการวิจัย เพื่อผู้ให้ทุนพิจารณาดำเนินการในส่วนที่เกี่ยวข้องต่อไป

ข้อ ๔. ผู้รับทุนจะต้องดำเนินการวิจัยด้วยความวิริยะอุตสาหะให้เสร็จ ได้ผลตามความมุ่งหมายของการวิจัยทุกประการ กรณีเกิดปัญหาอุปสรรคและผู้รับทุนประสงค์จะขอยุบเลิกโครงการวิจัย ให้จัดทำรายงานสรุปผลการดำเนินการจนถึงวันที่หยุดดำเนินการ สรุปจำนวนเงินงวดที่ได้รับไป จำนวนเงินที่จ่ายไปแล้วทั้งสิ้นและเงินเหลือจ่าย (ถ้ามี) พร้อมแจ้งเหตุผล ปัญหาอุปสรรคที่ไม่อาจดำเนินการโครงการต่อไปได้ให้หัวหน้าหน่วยงานต้นสังกัดทราบ ภายใน ๑๕ (สิบห้า) วัน นับจากวันที่หยุดดำเนินการ

หากผู้ให้ทุนพิจารณาแล้วเห็นว่า การขอยุบเลิกโครงการของผู้รับทุนไม่มีเหตุผลอันสมควรผู้รับทุนต้องนำหลักฐานการจ่ายและเงินอุดหนุนโครงการวิจัยที่ได้รับไปแล้วทั้งสิ้น พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) ส่งคืนหน่วยเบิกจ่ายภายใน ๑๕ (สิบห้า) วัน นับแต่วันที่ได้รับแจ้งผลการพิจารณาจากผู้ให้ทุน เว้นแต่ กรณีผู้ให้ทุนเห็นว่าปัญหา อุปสรรคในการขอยุบเลิกโครงการมีเหตุผลอันสมควร หรือมีเหตุสุดวิสัยอันส่งผลกระทบโดยตรงทำให้ผู้รับทุนไม่สามารถดำเนินการโครงการวิจัยต่อไปได้ ให้ผู้รับทุนส่งหลักฐานการจ่ายและคืนเงินที่ได้รับไปแล้วเฉพาะส่วนที่ยังไม่ได้นำไปใช้จ่ายตามแผนการใช้จ่ายเงินในการดำเนินการวิจัย (แบบ วจ.๑ด) ที่ได้รับอนุมัติ นับแต่วันขอยุบเลิกโครงการ พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) ภายใน ๑๕ (สิบห้า) วัน นับแต่วันที่ได้รับแจ้งผลการพิจารณาจากผู้ให้ทุน

 ข้อ ๕. ครุภัณฑ์ที่ได้รับอนุมัติจัดหาเพื่อใช้ในโครงการวิจัย เมื่อดำเนินการจัดหาเรียบร้อยแล้ว ผู้รับทุนต้องบันทึกข้อมูลครุภัณฑ์ในระบบฐานข้อมูลที่สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) หรือผู้ให้ทุนกำหนด พร้อมติดหมายเลขครุภัณฑ์ไว้กับครุภัณฑ์ให้ถูกต้องและครบถ้วน เมื่อสิ้นสุดโครงการผู้รับทุนต้องแจ้งรายละเอียดรายการ มูลค่าที่จัดหา วันเดือนปีที่ได้มา และส่งมอบต่อหน่วยงานต้นสังกัดเพื่อควบคุมตามกฎหมาย ระเบียบที่เกี่ยวข้องและเพื่อใช้ประโยชน์ต่อไป

 ข้อ ๖. ผู้รับทุนต้องยินยอมและอำนวยความสะดวกให้ผู้ให้ทุน หรือผู้ให้ทุนมอบหมายดำเนินการเข้าติดตามความก้าวหน้าของการดำเนินงานวิจัยตามแผนได้ตลอดระยะเวลาที่ผู้ให้ทุนกำหนด

ข้อ ๗. ผู้รับทุนต้องนำส่งรายงานวิจัยฉบับสมบูรณ์ ซึ่งมีรูปแบบและเนื้อหาตามที่ผู้ให้ทุนกำหนดโดยนำส่งแก่ผู้ให้ทุน ภายในระยะเวลาที่กำหนดไว้ในสัญญาข้อ ๑.

 ข้อ ๘. กรรมสิทธิ์ในผลงานวิจัยให้เป็นของผู้ให้ทุน ส่วนผลประโยชน์ที่จะเกิดจากการขายลิขสิทธิ์ หรือถ่ายทอดเทคโนโลยีของผลงานวิจัย ให้เป็นไปตามระเบียบและประกาศที่ผู้ให้ทุนกำหนด

 ข้อ ๙. ผู้ให้ทุนมีสิทธิบอกเลิกสัญญานี้ได้ หากผู้รับทุนฝ่าฝืนหรือมิได้ปฏิบัติหน้าที่ความรับผิดชอบในข้อใดข้อหนึ่งตามที่ระบุในสัญญา หรือมีพฤติการณ์ที่เห็นได้ว่าผู้รับทุนไม่สามารถดำเนินการตามโครงการวิจัยให้แล้วเสร็จภายในระยะเวลาที่กำหนดหรือระยะเวลาที่ได้รับอนุมัติให้ขยาย โดยผู้ให้ทุนจะมีหนังสือแจ้งการบอกเลิกสัญญาให้ผู้รับทุนทราบ และถือว่าการบอกเลิกสัญญามีผลตั้งแต่วันที่ผู้รับทุนได้รับหนังสือบอกเลิกนั้น

ข้อ ๑๐. เมื่อมีการบอกเลิกสัญญาตามข้อ ๙. ผู้รับทุนจะต้องรายงานผลการวิจัยทั้งหมดที่ได้ดำเนินการไปแล้ว พร้อมส่งหลักฐานการจ่ายที่ได้ใช้จ่ายไปก่อนวันบอกเลิกสัญญา และคืนเงินทุนอุดหนุนวิจัยที่ได้รับไปทั้งหมด รวมทั้งครุภัณฑ์ สิ่งก่อสร้าง และดอกผล (ถ้ามี) ให้แก่ผู้ให้ทุน

 ข้อ ๑๑. กรณีเกิดเหตุสุดวิสัย หรือเป็นเหตุใด ๆ อันเนื่องมาจากความผิดหรือความบกพร่องของผู้ให้ทุน หรือมีพฤติการณ์อันใดอันหนึ่งที่คู่สัญญาไม่ต้องรับผิดชอบ ผู้ให้ทุนจะแจ้งการบอกเลิกสัญญาเป็นหนังสือให้ผู้รับทุนทราบ และให้ผู้รับทุนคืนเงินทุนอุดหนุนวิจัยส่วนที่รับไปแล้วและยังมิได้จ่ายหลังจากวัน

- ๓ -

ที่บอกเลิกสัญญา รวมทั้งครุภัณฑ์ สิ่งก่อสร้าง และดอกผล (ถ้ามี) แก่ผู้ให้ทุนภายใน ๑๕ (สิบห้าวัน) นับแต่วันได้รับหนังสือแจ้ง

 สัญญานี้ทำขึ้น ๒ ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความในสัญญานี้โดยตลอด จึงได้ลงลายมือชื่อไว้เป็นสำคัญ และต่างเก็บไว้ฝ่ายละฉบับ

ลงชื่อ......................................................ผู้ให้ทุน ลงชื่อ........................................................ผู้รับทุน

 (.........................................................) (............................................................)

 อธิการบดีหรือผู้ที่ได้รับมอบหมาย หัวหน้าโครงการ

ลงชื่อ......................................................พยาน ลงชื่อ........................................................พยาน

 (.........................................................) (............................................................)